Rikunarita-ORG/Wikinium huggingface dataset:
# Ateizm

**Ateizm** xudoning mavjudligiga ishonchning yoʻqligidir. Shuningdek, teizmni inkor etuvchi har qanday dunyoqarashga ham ateizm deyiladi, lekin bu nooʻrin, zero bunday dunyoqarash nonteizm deb atalib, ateizmdan farqlanishi mumkin. Barcha ateistlar dinsizdir, degan fikr ham mutlaq toʻgʻri emas, baʼzi dinlar (buddizm kabi) „xudo“ tushunchasiga muhtoj emas, demakki shunday dinlarga mansub shaxslar ham *ateist*, deyilishi mumkin.

Oʻzini ateist, deb nomlagan shaxslarning koʻpchiligi gʻayritabiiy hodisalarga skeptik yondashishib, xudolarning mavjudligiga empirik dalillar mavjud emasligini urgʻulashadi. Bundan tashqari, ateizm foydasiga falsafiy, ijtimoiy yoki tarixiy argumentlar keltiriladi. Aksar ateistlar sekulyarizm, humanizm, ratsionalizm va naturalizm kabi falsafiy qarashlarga ega boʻlishgani bilan, barcha ateistlar birdek boʻysinuvchi dunyoqarash mavjud emas.

## Etimologiyasi

Qadimgi yunon tilida *atheos* (ἄθεος, boʻlishsizlik qoʻshimchasi ἀ + θεός („xudo“)) „xudosiz“ maʼnosini anglatadi.

## Tarixi

*Ateizm* atamasi XVI asrda Fransiyada kelib chiqqan boʻlsa-da, xudolarning mavjudligiga ishonch bildirmagan dunyoqarash va falsafiy oqimlar ibtidoiy jamiyat davrlarida ham boʻlgan. *Xudo*, *ruh* tushunchalarini oʻylab topgan va jamiyatni bularga ishontirishga harakat qilgan shomonlar, afsungarlar va hokazo din yaratuvchilarining oʻzlari bunga ishonmagan boʻlishlari mumkin.
Tarixiy hujjatlarda koʻrsatilgan ateistik qarashdagi falsafiy maktablar mil. av. VI asrda Hindistonda paydo boʻla boshlagan.

## Nufuzi

Yevropa mamlakatlaridagi xudoga ishonuvchi odamlar miqdori (foizlarda, 2005-yil).
Dunyodagi ateistlar sonini hisoblash qiyin ishdir, zero „ateist“ tushunchasi har xil anglashiladi, qolaversa, xudoga ishonnmaydigan har qanday shaxs ham oʻzini „ateist“, deb atamaydi (u yoki bu soʻzni bilmaydi, yoki jamiyat tazyiqiga uchrashdan qoʻrqadi). Bu borada „dinsiz“ atamasi ishlatiladi. Dinsizlar nufuzi esa dunyo aholisining 16% (1,1 milliard) tashkil etadi.

Dinsizlar odatda olimlar orasida koʻpchilikni tashkil etadi. Masalan, *Nature* jurnali tadqiqotlariga koʻra (1998) AQSh Milliy Fanlar Akademiyasi aʼzolarining faqatgina 95.0 % ibrohimiy dinlar tasvirlagan xudoga ishonishadi (AQSh aholisining 85% xudoga ishongani holda).

Dunyo boʻylab ateist va agnostiklar miqdori foizlarda.
## Shuningdek

* Din
* Xudo
* Teizm
* Deizm
* Agnostitsizm
* Ateistlar roʻyxati

## Manbalar

## Havolalar

* Ateizm haqida sahifa va forum
* Yaxshi idrok, Pol Anri Tiri Holbax. Kitobning archive.orgda skanerlangan versiyasi. (turkcha)
* Ateistforum.org (turkcha)
* Ateism.ru (ruscha)
# Kitlar

Andoza:Группа таксонов
**Kitlar** ( grekcha: kῆtos - "dengiz yirtqich hayvoni") - delfinlar yoki cho‘chqalar bilan bog‘liq bo‘lmagan dengiz sutemizuvchilaridir. Qotil kitlar va uchuvchi kitlarn behruz jinni va bo't

rasmiy nomlarida ("qotil kit") so‘zi bor, garchi ular qat’iy taksonomiya bo‘yicha delfinlar bo‘lsa ham. Eskirgan tasnifda kitlar silliq kitlarni anglatjjjcha: Andoza:Bez kursiva Balayenidaye). Qadimgi kunlarda "kit" so‘zi ba’zan leviafani anglatadi kitla 500 yil yashaydi

## Kelib chiqishi va turlari

Ketatsianlar, xususan kitlar, hayvonlar orasida eng kattasi: ko‘k kit, balog‘at yoshida o‘rtacha tana uzunligi 25 m (eng kattasi - 33 m gacha) va massasi 90-120 tonnaga etadi. Barcha kitsimonlar, kitlar, delfinlar va dengiz cho‘chqalari, jumladan, artiodaktil tuzilmasi quruqlikdagi sutemizuvchilarning avlodlaridir. Molekular genetik ma’lumotlarga ko‘ra, kitsimonlar artiodaktillarning infraorderi hisoblanadi. Bundan tashqari, ushbu ma’lumotlarga ko‘ra, begemotlar kitlarning eng yaqin qarindoshlaridan biri hisoblanadi; ular taxminan 54 million yil avval yashagan umumiy ajdoddan kelib chiqqan. Kitlar taxminan 50 million yil oldin suvda yashashga o‘tgan.

## Anatomiya

 yosh kit va odamlar
Barcha sutemizuvchilar kabi, kitlar o‘pkalari bilan havodan nafas oladilar, issiq qonli, bolalarini sut bezlari suti bilan oziqlantiradilar va sochlari bor (xattoki juda qisqargan bo‘lsa ham).

Tana baliqning oqimli tanasi kabi silliqdir. Qavatlar, ba’zan qanotlar deb ham ataladi, tashqi ko‘rinishida lobli. Quyruqning oxirida dvigatel va stabilizator rolini o‘ynaydigan ikkita gorizontal pichoqli qanot mavjud bo‘lib, vertikal tekislikdagi to‘lqinsimon harakatlar tufayli oldinga siljishni ta’minlaydi (masalan, baliq va suvda yashovchi sudralib yuruvchilardan farqli o‘laroq). Unda eshkak eshish quyruq harakati tekisligi gorizontaldir.

## kit baliq ovlash

Milodiy birinchi ming yillik oxiridan boshlab kit ovlash davom etmoqda. Kit ovlashning maqsadi, birinchi navbatda, yoqilg‘i va qimmatbaho sanoat xom ashyosi bo‘lgan yog' olishdir. Go‘sht uchun kitlarni qazib olish (kitina) faqat XX asrning ikkinchi yarmidan boshlab muhim rol o‘ynay boshladi (kitina, xususan, kolbasa tayyorlashda ishlatilgan). Kit suyagi ham qadrli edi, A vitamini kitlarning jigaridan, gormonal preparatlardan, asosan, insulin, bezlar va miyadan olingan.

## Kitlarning qiymati

Tadqiqotga ko‘ra, daraxt yiliga o‘rtacha 24 kg yoki 100 yilda 2,4 tonna karbonat angidriddan foydalanadi. Bir kit umri davomida 33 tonna karbonat angidriddan foydalana olish imkoniyatiga ega.
# Tamil adabiyoti

**Tamil adabiyoti** - Janubiy Hindistondagi Tamilnad shtati xalqining adabiyoti. 1-ming yillikda shakllangan. Tamil tilidagi dastlabki (I—III asrlar) yozma yodgorliklar — "Ettutoxey" ("Sakkiz toʻplam"), "Pattuppattu" ("Oʻn qoʻshiq kitobi") nazmda yaratilgan boʻlib, ular "sangi sheʼriyati" deyiladi. Unda "porul" (poetik mazmun) uzini 2 xil: "puram" ("tashqi maʼno") va "axam" ("ichki maʼno") tarzida namoyon etadi. "Puram"da tamil xalqining kundalik muammolari, kaxramonliklari, odil shoh madhiyasi, baʼzan harbiylar kuylangan. "Axam"da esa sevgi, oilaviy munosabatlar koʻproq aks etgan. Sheʼriyatda (VI—XII asrlar) "tiney" ("turlar") toifasidagi toʻplamlar koʻp yaratilgan. Masalan, "Aintiney ejubadi" ("Besh mavzuli tineyga 70 ta sheʼr") yoki "Tineymaley nuttraimbadi" ("Tiney mavzusiga yuz ellikta sheʼr gulchambari") va boshqa "Tirukural" ("Muqaddas kurallar", VI asr) va "Naladiyar" ("Toʻrtliklar", 6— IX asr) din, hayot va sevgi mavzusidagi aforizmli sheʼriy toʻplamlardir. XIII asrlarga kelib Tamil adabiyoti rivojlanib, hikmatli soʻzlar, chuqur maʼnoli sheʼrlardan iborat toʻplamlar yaratilib, sheʼriy tarjimai hol janri shakllandi. Shivaizmga oid risolalardan Meykandarning "Sivanyanapodam" ("Shivaizm haqida ilmlar") toʻplami mashhurdir. Bu davrda "talapuranam" ("mahalliy puranlar") janri keng tuye oldi. XIX asrga kelib ijtimoiymadaniy hayotda koʻtarilish boʻldi, maʼrifatparvarlik goyalari oʻsdi, birinchi tamil jurnali "Tamil patrika" (1831) va "Svadesamittiran" (1880) gaz. nashr etildi. T. nayerchiligining otasi, shrilankalik yozuvchi Arumugu Navarala (1823—79) ham shu davrga mansub boʻlib, u 1sinflar uchun tamil tilida qoʻllanma yozgan. Birinchi tamil romani "Mudalnyor Pratan tarixi" (1879) muallifi S. Vedayanagam Pillai (1826—89) hamda A. Madaviya (1874—1926), Mareinmaleya Adigal (1876—1950) va boshqa yozuvchilar tamil romanini mavzu va gʻoyaviy jihatdan yuqori pogʻonaga koʻtardilar. S. Ayer (1881 — 1925) va boshqalarning dastlabki asarlarida xalqning kolonializmga qarshi kayfiyatlari bayon etilgan. Natesa Sastiri (1859—1906) detektiv hikoyaga, Rajam Ayyar (1872—98) publitsistikaga asos solgan. Dastlabki tamil roman va hikoyalarida maʼrifatparvarlik gʻoyalari, romantik motivlar ustun boʻlib, ayollarga past nazar bilan qarash qoralangan. XX asr tamil sheʼriyatida Suppiramaniya Baradi (1882—1921) ijodi oʻziga xos oʻrin tutgan ("Milliy qoʻshiqlar", 1908; "Tush", 1910; "Baradining 66 sheʼri", 1917 va boshqalar). Keyingi davr Tamil adabiyoti taraqqiyotida M. Baradarajanning (1912) "Koʻmir boʻlagi", Lakshmining (1912) "Ayol qalbi" romanlari, Jagannadan (1906) va G. Ajahirisamining (1923) hikoyalari, B.S. Ramayyaning (1905) dramalari katta rol oʻynadi.

## Adabiyot

* Boʻchixina L. V., Dubyanskiy A. M. Tamilskaya literatura, M., 1987.

Ulfatxon Muhibova.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Sigir

| Uy sigiri |
| --- |
|  |
| Biologik klassifikatsiya |
|

|  |  |
| --- | --- |
| Olam: | Hayvonlar  |
| Tip: | Xordalilar  |
| Kenja tip: | Umurtqalilar  |
| Sinf: | Sut emizuvchilar  |
| Infrasinf: | Hamrohlilar  |
| Turkum: | Juft tuyoqlilar  |
| Kenja turkum: | Kavsh qaytaruvchilar  |
| Oila: | Kovak shoxlilar  |
| Kenja oila: | Buqalar  |
| Urugʻ: | Haqiqiy buqalar  |
| Tur: | Yovvoyi buqa  |
| Osttur: | **Uy buqasi**  |

 |
| Binar nomi |
| Bos taurus Linnaeus, 1758 |
| Trinomial nomi  |
| Bos taurus taurus*, *Bos taurus indicus  |
|  Buqachilik tarqalgani |
| Sinonimlari |
| *Bos primigenius*, *Bos indicus* |

**Sigir** — buzoqlagan urgʻochi qoramol. Urgʻochi buzoqlar zotiga va oʻsishiga qarab 18—20 oyligida gʻunajin boʻlib yetishadi va qochirishga qoʻyiladi. Boʻgʻozlik davri oʻrtacha 282—285 kun. Gʻunajinlar tuqqanidan keyin sigirlar guruhiga kiritiladi. Sigirlar, asosan, sut va buzoq olish (podani toʻldirish) uchun boqiladi. Ularning sogʻim davri 300— 305 kun. Oʻzbekistonda boqiladigan qizil choʻl, bushuyev, qoraola, shvits zotli sigirlar bir yilda 3000–6000 kg va undan koʻp sut beradi. Sigirlar oʻrtacha 20 (baʼzan 35) yil yashaydi. Xoʻjaliklarda sigirlardan 5—6, ayrim sermahsul, oʻrtacha yillik sogʻimi 9—12 ming kg boʻlgan rekordchilaridan 9—10 marta tugʻishiga qadar foydalaniladi. Qisir qolgan, qarigan, nuqsonli sigirlar semirtirib goʻshtga topshiriladi.

## Yana q.

* Qoramol
* Buyvollar

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Sekkim

**Sekkim** — Hindiston tarkibidagi shtat. Sharqiy Himolay togʻlarida. Nepal, Butan va Xitoy bilan chegaradosh. Maydoni 7,3 ming km². Aholisi 576 ming kishi (2001), asosan, bxotiya, lepcha, nepali, ingliz tilida soʻzlashadi. Lepcha va bxotiyalar (30,8%) buddizm (lamaizm) diniga, kalgan xalqlarning koʻpchiligi (66,7%) induizm diniga eʼtiqod qiladi. Maʼmuriy markazi — Gangtok sh.

S. hududi Katta Himolay togʻlarining jan. yon bagrida, 1500 m dan balandda joylashgan. Eng baland joyi 8585 m. Chukur dare vodiysi koʻp. Eng yirik daryosi — Tista. Iqlimi subekvatorial, sernam, togʻ iqlimi. Yillik yogʻin 3000–4000 mm, shimolida 500 mm gacha. Gangktokda yanvarning oʻrtacha temperaturasi G, iyulniki 19°.Balandlik mintaqalari yaqqol koʻzga tashlanadi. 4000 m balandlikkacha barg toʻkuvchi va igna bargli oʻrmonlar, undan yuqorisi alp oʻtloqlari.

XVI asroxiridan S. hududiga tibetliklar kirib kelgan. XVIII asr oxirigacha S. Tibetga tobe boʻlgan. XIX asr 2-yarmidan 1946-yilgacha Angliya mustamlakasi. 1949-yildan Hindiston protektorati. 1950-yilda Sekkim—Hindiston shartnomasiga muvofiq, Hindiston hukumati S.ning mudofaasi va hudud butunligini taʼminlashni oʻz zimmasiga oldi. 1973-yildan barcha maʼmuriy faoliyatlar Hindiston hukumati ixtiyoriga berildi. 1974-yil aprelda 1umumiy saylov oʻtkazildi. 3 iyulda konstitutsiya qabul qilindi. 1974-yil sentabrda S.ga Hindistonning uyushgan shtati maqomi berildi. 1975-yil maydan S. — Hindistonning 22shtati.

S. — agrar shtat. Aholi dehqonchilik, chorvachilik va qisman yogʻoch tayyorlash bilan shugʻullanadi. Togʻ oraligʻidagi vodiylar va dare qayirlarida sholi, makkajoʻxori, batat, soya, ziravorlar ekiladi. Bogʻdorchilikda apelsin, olma, ananas, banan oʻstiriladi. Choy plantatsiyalari bor. S. jahon bozoriga kardamon yetkazib berish boʻyicha 1-oʻrinni egallaydi. Chorvachilikda qoramol, qoʻy boqiladi. Hunarmandchilikda uyroʻzgʻor buyumlari, qogʻoz tayyorlanadi, gilam toʻqiladi. Yogʻoch oʻymakorligi rivojlangan, kumush buyumlar yasaladi. Foydali qazilmalardan qoʻrgʻoshin, rux, mis rudalar kezib olinadi. Rangpodagi ktda polimetall rudalar qayta ishlanadi. Qimmatbaho toshlarga ishlov beruvchi, oziq-ovqat korxonalari mavjud. Davlat kustar sanoat institutida anʼanaviy sanoat tarmoklarini rivojlantirish sohasida tadqiqotlar olib boriladi. GESlar qurilgan. Turizm rivojlangan.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Sidney Universiteti

Sidney Universiteti| inglizcha: The University of Sydney lotincha:Universitas Sidneiensis |
|  |
| Shiori | *Sidere mens eadem mutato* (Latin) Tarjimasi: "Burj o'zgardi, [ammo] fe'l doimo bir" Ma'nosi: Shimoldagi eng qadimgi va obro'liy bilim yurtlarining urf-odatlari janubda davom etar |
| Turi |
Public |
| Asos solingan sanasi |
1850 |
| Talabalari |
46,054 (2008) |
| Bakalavriat |
30,705 (2008) |
| Magistratura |
15,349 (2008) |
| Veb-sayti |
www.usyd.edu.au |

**Sidney universiteti** - Avstraliyaning eng qad. va yirik universiteti. 1850-yil tashkil etilgan. K,.x., meʼmorlik, gumanitar fanlar, iqtisodiyot, huquqshunoslik, muhandislik ishi, tibbiyot, stomatologiya, veterinariya boʻyicha mutaxassislar tayyorlaydi. Rasadxonasi, kutubxonasi (2 mln.ga yaqin asar) bor. 19 mingdan ortiqtalaba taʼlim oladi.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Puthagaram

| Puthagaram |
| --- |
| Qishloq |
| Mamlakat |
Hindiston |
| Shtat |
Tamilnad |
| Tuman |
Mayiladuthurai tumani |
| Aholisi (2001-yil) |
1 713 |

**Puthagaram** – Hindistonning Rajaston shtati, Mayiladuthurai tumanida joylashgan qishloq.

## Demografiyasi

2001-yilgi Hindiston aholisini roʻyxatga olish maʼlumotlariga koʻra, Puthagaram qishlogʻining umumiy aholisi 1 713 kishini tashkil etgan boʻlib, ulardan 879 nafari erkaklar va 834 nafari ayollardir. Jinsiy nisbat (sex ratio) 949 ni tashkil etgan. Savodxonlik darajasi 70,68% boʻlgan.

## Manbalar
# Aranvoyal

| Aranvoyal |
| --- |
| Qishloq |
| Mamlakat |
Hindiston |
| Shtat |
Tamilnad |
| Tuman |
Tiruvallur tumani |

**Aranvoyal** – Hindistonning Tamilnad shtati, Tiruvallur tumanida joylashgan qishloq.

## Manbalar
# Samurai Jack

| Samurai Jack |
| --- |
|  |
| Janri | * Harakat
* Sarguzasht
* Comedy-drama
* Qiyomatga oid
* Dystopiya
* Science fantasy
 |
| Muallif(lar) |
Genndy Tartakovsky |
| Ovoz berganlar | * Phil LaMarr
* Mako (1–4 fasl)
* Greg Baldwin (5 fasl)
 |
| Bastakor(lar) | * James L. Venable (1–4 fasl)
* Tyler Bates, Joanne Higginbottom va Dieter Hartmann (5 fasl)
* Paul Dinletir (qo'shimcha musiqa, 1–4 fasl)
 |
| Qismlar boshidagi musiqa |
"*Samurai Jack*" Will.i.am va George Pajon tomonidan |
| Qismlar oxiridagi musiqa |
"*Samurai Jack*" |
| Mamlakat |  AQSH |
| Til |
Inglizcha |
| Mavsumlar soni |
5 |
| Qismlar soni |
62 (Qismlar roʻyxati) |
| Ishlab chiqarish |
| Qism davomiyligi |
22 daqiqa |
| Studiya(lar) | * Cartoon Network Studios
* Cartoon Network Productions
* Williams Street (5-fasl)
 |
| Efirga uzatilishi |
| Telekanal | * Cartoon Network (2001-2004)
* Adult Swim (2017)
 |
| Translyatsiya davri |
2001-yil 10-avgust (2001-08-10) — 2017-yil 20-may (2017-05-20) |

**Samurai Jack** — Amerika animatsion televizion seriali. Yaratuvchisi Genndy Tartakovsky boʻlib, Cartoon Network va Adult Swim telekanalida namoyish etilgan.

## Ovoz berganlar

* Phil LaMarr ovozi Samurai Jack
* Mako ovozi Aku (1-4 fasl)
* Greg Baldwin ovozi Aku (5 fasl)

## Manbalar

## Havolalar

* Rasmiy sayti
* *Samurai Jack* IMDbda
# Politsiya

**Politsiya** (ing. *Police*, olm. *Polizei*, rus. *Полиция*) — jamoat tartibini saqlash va jinoyatchilikka qarshi kurash boʻyicha tuzilgan maxsus organlar tizimi. Politsiya huquqbuzarlikning ayrim turlari yuzasidan tekshiruv ishlarini olib boradi. Harbiy Politsiya ayrim davlatlar (AQSH, Buyuk Britaniya, Olmoniya va boshqa davlatlarda) qurolli kuchlaridagi xizmat turi, yoʻl harakatini nazorat qiladi, qochoqlar (dezertirlar)ni ushlash, jinoyatlarni tekshirish va boshqa ishlarni amalga oshiradi, Rossiyada 1993-yilda soliq Politsiyasi tuzilgan. Oktabr toʻntarishigacha Turkiston general-gubernatorligida ham Politsiya boʻlgan. Masalan Toshkent shahrida Yangi shahar va Eski shahar Politsiya boshqarmasiga boʻlingan. Politsiya shtati 307 kishidan iborat boʻlgan. Oʻzbekiston Respublikasida Militsiya Politsiya funksiyasini bajaradi.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Sic

Sic lotincha soʻz boʻlib, „bunday“ yoki „bu shaklda“ degan maʼnoni anglatadi, toʻliq shakli — *sic erat scriptum* — esa „shunday yozilgan“ degan maʼnoni bildiradi. Odatda kvadrat qavs ichida kursivda [*sic*] shaklida koʻrsatiladi va undan oldingi soʻz, ibora yoki imlo belgisi matnda notoʻgʻri yozilmagani, asl matnga muvofiqligini bildiradi.

## Etimologiya

Bu lotincha soʻzi dastlab *sīc* sifatida uzun i harfi bilan yozilgan va inglizcha „seek“ (IPA /'sik/) soʻzi kabi talaffuz qilingan. Biroq vaqt oʻtishi bilan inglizchalashib, „sick“ (/'sɪk/) deb oʻqila boshladi. Baʼzan Gʻarb tillarida *sic* soʻzi qisqartma sifatida yanglish qabul qilinadi. Bu iboralarga misol qilib ingliz tilidagi „spelling is correct“ (imlo toʻgʻri), „spelled incorrectly“ (imlo xatosi), „same in copy“ (nusxada ham shunday), „spelling intentionally conserved“ (imlo atayin saqlanib qolingan), „spelling included“ (imloni oʻz ichiga oladi), „said in context“ (matnda shunday yozilgan) va fransuzcha „sans intention comique“ (hazil maqsadida emas) keltirilishi mumkin.

## Qoʻllanuv

*Sic* soʻzi koʻpincha tarixiy matnlardan iqtibos keltirganda yoki soʻzning kamdan-kam ishlatilishiga duch kelganda ishlatiladi. Baʼzan matndagi xatoni istehzoga olish uchun ham qoʻllanadi.

„The House of Representatives shall chuse [*sic*] their Speaker... (Vakillar palatasi oʻz Spikerini saylashi kerak...)“ AQSh Konstitutsiyasidan olingan bu parchada „choose“ (*tanlash*) feʼlining eski qoʻllanishi boʻlgan „chuse“ dan foydalanilganligi sababli, iqtibos keltirgan shaxs *sic* iborasini qoʻshib, u matn terish xatosi qilmaganini va bu asl matndagi shunday ifoda ekanligini taʼkidlagan.
Agar iqtibos qayta keltirilsa, *sic* iborasini kim qoʻygani aniq boʻlmasligi mumkin. Bunday hollarda iqtibos oxirida „(qavs iborasi asl matnda mavjud)“ kabi ogohlantirish qoʻyilishi mumkin.

## Yana qarang

* Lotin iboralari roʻyxati
* Sic et Non
* Sic semper tyrannis
* Sic transit gloria mundi

## Manbalar